પ્રારંભમાં સૌનો આવકાર કરતા મેયર ભરતભાઇ ડાંગરે કહ્યું હતું કે મહાનગરપાલિકા દ્વારા છેવાડાના માનવી સુધી વિકાસ કાર્યોના લાભ પહોંચાડીને પંડિત દીનદયાળ ઉપાધ્‍યાયના વિચારો મૂર્તિમંત કર્યા છે. વડોદરા શહેરે વિકાસની નવી ઉંચાઇઓ સર કરવા સાથે લોકપ્રશ્‍નોનો સુપેરે નિકાલ કર્યો છે. જેમાં નગરજનોનો સાથ અને સહકાર સાંપડી રહયો છે. તેમણે નાગરીકોના નિર્ધારથી શહેરને સ્‍વચ્‍છ બનાવવા સૌ સાથે મળીને પ્રયાસ કરવા અને સ્‍વચ્‍છતા અભિયાનમાં નાગરીકોને સહભાગી બનવા અનુરોધ કર્યો હતો.